גשר מגדלנה אבקאנוביץ'

גשר מגדלנה אבקאנוביץ' (בפולנית: Kładka Magdaleny Abakanowicz) הוא גשר להולכי רגל, החוצה את נהר הוויסלה בוורשה, פולין. אורך הגשר 452 מטרים ורוחבו 16.3 מטרים, והוא מיועד אך ורק להולכי רגל ולרוכבי אופניים. בניית הגשר החלה במרץ 2022 והוא נפתח ב-28 במרץ 2024. גשר זה מחבר את רחוב סטפנה אוקז'י ואת רחוב קארובה. ב-28 באוגוסט 2025 הוחלט לקרוא לגשר בשם "גשר מגדלנה אבקאנוביץ", שהייתה פסלת פולנייה, יוצרת טקסטיל אמנותי ופרופסור לאמנויות יפות. הפסלת היא בעלת שם עולמי שהייתה ידועה בעבר בפסלי הענק שלה. הגשר עצמו, בעיצובו המודרני, נתפס כיצירת אמנות המנציחה את פועלה. המבנה עצמו בעל צורה זוויתית ודינמית המזכירה "ברק". בקצה המזרחי של הגשר, הוקמה קונסטרוקציה אמנותית (ראו תמונות בפרק "גלריה"). הקימורים והקיפולים במבנה הפלדה שצבוע בגוון דמוי חלודה - "קורטן", אינם רק אסתטיים: הם יוצרים "מרפסות" ונקודות תצפית שבהן הולכי רגל יכולים לעצור ולצפות אל מול נוף העיר. על הגשר מסומן קו אדום מיוחד המציין את קו האורך (המרידיאן) ה-21 שעובר בדיוק בנקודה זו. זהו אלמנט סביבתי-מדעי, שנועד לעורר עניין בקרב המבקרים. הגשר נחשב לסמל ל"מרכז החדש של ורשה", כשהוא מחבר פיזית וסמלית בין הגדה השמאלית המודרנית וההיסטורית, לבין הגדה הימנית - רובע פראגה המתפתח. לפני שנקבע שמו הרשמי, הוא נקרא גשר קארובה וגשר הולכי הרגל של הוויסלה וכיוצא בזה. ישנם ספסלים במרכז הגשר, שבהם הולכי רגל יכולים לנוח או לצפות בשקיעה, ומתקיימים גם ניגוני רחוב. גלריה הגשר ייחודי בעיצובו, עובדה המצדיקה פרק גלריה נרחב. ראו גם גשר שלונסקו-דומברובסקי גשר חוצה הכרך גשר הצלב הקדוש גשר גדנסק גשר פוניאטובסקי קישורים חיצוניים ביאורים הערות שוליים